pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-หารือเอกอัครราชทูตภูฏานประจำประเทศไทย
วันศุกร์ที่ 25 ตุลาคม 2562
หารือเอกอัครราชทูตภูฏานประจําประเทศไทย
นายณัฏฐพล ทีปสุวรรณ รัฐมนตรี​ว่าการ​กระทรวง​ศึกษาธิการ​ ให้การต้อนรับและหารือความร่วมมือด้านการศึกษากับนายเชวัง โชเฟล ดอร์จี เอกอัครราชทูตภูฏานประจําประเทศไทย
เมื่อวันอังคารที่ 22 ตุลาคม 2562 นายณัฏฐพล ทีปสุวรรณ รัฐมนตรี​ว่าการ​กระทรวง​ศึกษาธิการ​ ให้การต้อนรับและหารือความร่วมมือด้านการศึกษากับนายเชวัง โชเฟล ดอร์จี เอกอัครราชทูตภูฏานประจําประเทศไทย ณ ห้องดํารงราชานุภาพ กระทรวงศึกษาธิการ
รมว.ศึกษาธิการ​ กล่าวว่า ประเทศไทยและภูฏานมีความสัมพันธ์ที่แน่นแฟ้นและใกล้ชิด ทั้งในระดับราชวงศ์ รัฐบาล และประชาชน ในส่วนของความร่วมมือด้านการศึกษานั้น กระทรวงศึกษาธิการ​ยินดีที่จะพัฒนาและสานต่อความร่วมมือในด้านต่าง ๆ โดยเฉพาะด้านการเรียนการสอนภาษาอังกฤษ​ ซึ่งปัจจุบันมีครูชาวภูฏานเข้ามาสอนภาษาอังกฤษในสถาบันการอาชีวศึกษาของไทย​จํานวนหนึ่ง จึงขอความร่วมมือภูฏาน พิจารณาจัดส่งครูมาช่วยสอนภาษาอังกฤษในสถาบันการอาชีวศึกษา​เพิ่มเติม เพื่อให้นักเรียนนักศึกษาอาชีวศึกษา​มีทักษะด้านภาษา ที่สามารถนําไปใช้ในการทํางานได้จริง อาทิ การทํางานในอุตสาหกรรมการท่องเที่ยวและการบริการ ที่ต้องใช้ภาษาอังกฤษเป็นส่วนมาก เป็นต้น พร้อมทั้งยินดีสนับสนุนการแลกเปลี่ยนนักเรียนนักศึกษาหลักสูตรต่าง ๆ ของทั้งสองประเทศให้มากขึ้น โดยมั่นใจว่าการศึกษาจะเป็นกลไกหนึ่งที่จะพัฒนาความร่วมมือและความสัมพันธ์ของทั้งสองประเทศให้แน่นแฟ้นยิ่งขึ้น
เอกอัครราชทูตภูฏานประจําประเทศไทย กล่าวว่า ประเทศไทยและภูฏานมีความสัมพันธ์อันดีมาอย่างยาวนาน รวมทั้งมีความร่วมมือในด้านต่าง ๆ อย่างเข้มแข็ง อาทิ ด้านการเกษตร สาธารณสุข​ และการศึกษา เป็นต้น สําหรับความร่วมมือด้านการศึกษา​ ปัจจุบันมีนักเรียนนักศึกษาภูฏานเข้ามาศึกษาในประเทศไทย ประมาณ 500 คน โดยภูฏานยินดีให้การสนับสนุนและส่งเสริมการเรียนการสอนภาษาอังกฤษ​ในประเทศไทย โดยเฉพาะการพัฒนาภาษาอังกฤษที่เชื่อมโยงกับการท่องเที่ยว เนื่องจากในแต่ละปีมีนักท่องเที่ยวเดินทางไปภูฏานจํานวนมาก รวมถึงการแลกเปลี่ยนนักเรียนนักศึกษาในทุกระดับ โดยจะหารือรายละเอียดการกับผู้แทนหน่วยงานที่เกี่ยวข้องต่อไป
อรพรรณ​ ฤทธิ์​มั่น​: สรุป
นวรัตน์ รามสูต: เรียบเรียง
ยุทธ​พงศ์ เลือกกลั่นดี: ถ่าย​ภาพ
กลุ่มประชาสัมพันธ์​ สร.: รายงาน
รัฐบาลไทย-ข่าวทำเนียบรัฐบาล-กระทรวงยุติธรรม ร่วมกิจกรรมจิตอาสา “เราทำความ ดี ด้วยหัวใจ” พัฒนาคลองแวะ
วันพฤหัสบดีที่ 7 กุมภาพันธ์ 2562
กระทรวงยุติธรรม ร่วมกิจกรรมจิตอาสา “เราทําความ ดี ด้วยหัวใจ” พัฒนาคลองแวะ
กระทรวงยุติธรรม ร่วมกิจกรรมจิตอาสา “เราทําความ ดี ด้วยหัวใจ” พัฒนาคลองแวะ
ในวันจันทร์ที่ ๔ กุมภาพันธ์ ๒๕๖๒ เวลา ๐๘.๐๐ น. ณ สนามกอล์ฟ กรมชลประทาน อําเภอปากเกร็ด จังหวัดนนทบุรี พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วย พลเอก ชูชาติ บัวขาว รองเสนาธิการทหาร คณะผู้บริหารกระทรวงยุติธรรม เจ้าหน้าที่จากหน่วยงานภาครัฐในจังหวัดนนทบุรี ข้าราชการพลเรือน ทหาร ตํารวจ และประชาชนจิตอาสา จํานวนกว่า ๑,๒๐๐ คน ร่วมกิจกรรมจิตอาสา “เราทําความ ดี ด้วยหัวใจ” พัฒนาคลองแวะ ในโอกาสนี้ พลอากาศเอก ประจินฯ ได้นํากล่าวสํานึกในพระมหากรุณาธิคุณ และร่วมกล่าวคําปฏิญาณตนพร้อมกันว่า “เราทําความ ดี ด้วยหัวใจ” พร้อมกล่าวเปิดกิจกรรมจิตอาสา ใจความตอนหนึ่งว่า “คลองแวะ” ตั้งอยู่ในอําเภอปากเกร็ด จังหวัดนนทบุรี มีความยาวประมาณ ๔.๙ กิโลเมตร ซึ่งเป็นคลองสายหลักในการระบายน้ําของถนนแจ้งวัฒนะฝั่งทิศใต้ ลงสู่คลองบางตลาดออกสู่แม่น้ําเจ้าพระยา ปัจจุบันคลองแวะมีวัชพืชและขยะกีดขวางทางระบายน้ํา ทําให้ประสิทธิภาพการระบายน้ําลดลง โดยการดําเนินกิจกรรมจิตอาสา เราทําความ ดี ด้วยหัวใจ พัฒนาคลองแวะในครั้งนี้ จะช่วยทําให้การระบายน้ําดีขึ้น พร้อมปรับปรุงภูมิทัศน์สวยงาม อีกทั้งยังช่วยสร้างจิตสํานักรักคูคลองให้แก่ประชาชน ไม่ทิ้งขยะลงสู่แหล่งน้ําธรรมชาติ จากนั้น พลอากาศเอก ประจินฯ ได้ให้กําลังใจผู้ปฏิบัติงาน และร่วมกิจกรรมจิตอาสาพัฒนาคลองแวะ โดยมี ผู้แทนหน่วยบัญชาการทหารพัฒนา/ผู้บัญชาการพื้นที่รายงานตัว และรับการตรวจเยี่ยมฯ ในพื้นที่ ดังนี้ ๑. ร่วมกิจกรรมพัฒนาในพื้นที่โซน C ถนนเลี่ยงเมือง – ซอยเมนชูชาติอนุสรณ์ และโซน E บึงบางตลาด ๒. เยี่ยมชมเต็นท์ให้บริการทางการแพทย์แก่หน่วยพระราชทานและประชาชนจิตอาสา ที่เข้าร่วมกิจกรรมฯ ๓. ตรวจเยี่ยมครัวพระราชทาน โดยรถครัวสนาม หน่วยบัญชาการทหารพัฒนา ๔. เยี่ยมชม และรับฟังการบรรยายสรุปจากหน่วยบัญชาการทหารพัฒนาในการใช้เครื่องมือหนัก (รถแบ็คโฮ แขนยาว เรือพอลทูน เรือพาย และรถบรรทุกเทท้าย) ในการจัดเก็บวัชพืช เพื่อนําไปทิ้งในบ่อขยะที่กําหนด
รัฐบาลไทย-ข่าวทำเนียบรัฐบาล-กสร. ชู “ชุดนักเรียนตราสมอ” เป็นแบบอย่างที่ดีในการดูแลคุณภาพชีวิตแรงงานให้ห่างไกลยาเสพติด
วันศุกร์ที่ 26 มิถุนายน 2563
กสร. ชู “ชุดนักเรียนตราสมอ” เป็นแบบอย่างที่ดีในการดูแลคุณภาพชีวิตแรงงานให้ห่างไกลยาเสพติด
กรมสวัสดิการและคุ้มครองแรงงาน มอบประกาศเกียรติคุณยกย่อง บริษัท สมอทอง การ์เม้น จํากัด ให้เป็นแบบอย่างที่ดีในการป้องกันและแก้ไขปัญหายาเสพติด หวังเป็นต้นแบบให้ สปก.ทั่วประเทศ ได้พัฒนาคุณภาพชีวิตแรงงานในสปก.ของตน รู้จักจัดการให้เป็นพื้นที่ปลอดยาเสพติด
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า การป้องกันและแก้ไขปัญหายาเสพติดในสถานประกอบกิจการเป็นอีกหนึ่งภารกิจที่กรม มุ่งมั่น ห่วงใยในการดูแลคุณภาพชีวิตแรงงาน ให้มีความตระหนักรู้ถึงโทษ พิษภัยจากยาเสพติด สร้างภูมิคุ้มกัน ส่งเสริมให้สถานประกอบกิจการเป็นพื้นที่ปลอดภัยจากยาเสพติด โดยได้ดําเนินการมาอย่างต่อเนื่อง ภายใต้โครงการโรงงานสีขาว และการจัดทํามาตรฐานการป้องกันและแก้ไขปัญหายาเสพติดในสถานประกอบกิจการ (มยส.) โดยในปี 2562 ที่ผ่านมา มีสถานประกอบกิจการในพื้นที่กรุงเทพมหานคร จัดทําระบบการจัดการด้านการป้องกันและแก้ไขปัญหายาเสพติด จํานวน 784 แห่ง แบ่งเป็นสถานประกอบกิจการที่ผ่านเกณฑ์โรงงานสีขาว จํานวน 592 แห่ง ผ่านเกณฑ์มาตรฐานการป้องกันและแก้ไขปัญหายาเสพติด (มยส.) จํานวน 192 แห่ง ลูกจ้างมีภูมิคุ้มกันยาเสพติด จํานวน 68,725 คน
อธิบดี กสร. กล่าวต่อไปว่า บริษัท สมอทอง การ์เมนท์ จํากัด เป็นสถานประกอบกิจการแห่งหนึ่งที่ผ่านเกณฑ์ต่ออายุมาตรฐานการป้องกันและแก้ไขปัญหายาเสพติด (มยส.) ที่ได้ดําเนินการมาตั้งแต่ปี 2556 จนถึงปัจจุบัน ซึ่งแสดงให้เห็นว่าบริษัทฯ ให้ความสําคัญกับการดูแลคุณภาพชีวิตของแรงงานไม่ให้เข้าไปเกี่ยวข้องกับยาเสพติดในทุกรูปแบบ อีกทั้งให้ความช่วยเหลือ ให้โอกาสรับกลับเข้าทํางานเพื่อคืนคนดีสู่สังคม ดังนั้น เพื่อเป็นการยกย่องเชิดชูเกียรติ บริษัท สมอทอง การ์เมนท์ จํากัด ว่าเป็นสถานประกอบกิจการที่มีความรับผิดชอบทางสังคมด้านแรงงาน และคํานึงถึงหลักสิทธิมนุษยชน โดยการให้ความร่วมมือกับภาครัฐในการป้องกันและแก้ไขปัญหายาเสพติด ห่วงใย ดูแลคุณภาพชีวิตของแรงงานในสถานประกอบกิจการซึ่งเปรียบเสมือนบ้านหลังที่สอง ของแรงงานให้มีความอบอุ่นและความปลอดภัย ห่างไกลจากยาเสพติด กรมจึงได้มอบประกาศเกียรติคุณให้เป็นที่ประจักษ์แก่แรงงาน และสถานประกอบกิจการทั่วประเทศ เพื่อให้เป็นแบบอย่างที่ดีในด้านการป้องกันและแก้ไขปัญหายาเสพติดต่อไป
รัฐบาลไทย-ข่าวทำเนียบรัฐบาล-นายกรัฐมนตรีเผยการปรับค่าจ้างขั้นต่ำตามข้อเสนอ จะส่งผลกระทบต่อการลงทุนภายในประเทศ
วันอังคารที่ 12 กันยายน 2560
นายกรัฐมนตรีเผยการปรับค่าจ้างขั้นต่ําตามข้อเสนอ จะส่งผลกระทบต่อการลงทุนภายในประเทศ
นายกรัฐมนตรีเผยการปรับค่าจ้างขั้นต่ําตามข้อเสนอ จะส่งผลกระทบต่อการลงทุนภายในประเทศ
วันนี้ (12 กันยายน 2560) เวลา 16.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์ถึงแนวคิดการปรับค่าแรงขั้นต่ํา ตามข้อเสนอของคณะกรรมการสมานฉันท์แรงงานไทย (คสรท.) ที่เรียกร้องปรับค่าแรงขั้นต่ําเป็น 600-700 บาทต่อวันว่า แนวคิดมีอยู่แล้วว่าจะต้องดูแลแรงงานอย่างไร แต่ประเด็นคือผลกระทบ จะเกิดอะไรขึ้นมาบ้าง วันนี้อยู่ในการทํางานของคณะกรรมการของกระทรวงแรงงานในเรื่องค่าจ้าง ซึ่งมีการหารือในรูปแบบไตรภาคี และคนที่พูดนอกเวทีมันก็ขอให้เข้าใจบ้าง วันนี้เรากําลังจะลงทุน กําลังจะชักจูงคนเข้ามาลงทุนในประเทศไทย
นายกรัฐมนตรีกล่าวว่า “ขอเวลาก่อน เพื่อให้ทุกอย่างมีความก้าวหน้า มีรายได้ มีผลประโยชน์มากขึ้น เดี๋ยวค่าแรงมันก็ขึ้นเอง และที่สําคัญต้องมีการพัฒนาตัวเองไปสู่แรงงานที่มีฝีมือ หากทุกคนไม่ปรับตัวเลยมันก็ไม่ได้ รัฐบาลก็อุ้มไม่ไหว แล้วมันจะพากันเจ๊งไปทั้งหมด มันไม่ดี ตนขอร้องไว้ก่อนแล้วกัน เขาก็ขึ้นเท่าที่จะขึ้นได้ ตามที่คณะกรรมการจะพิจารณาขึ้นมา ก็ขอร้องอย่าไปพูดนอกเวที ก็ต้องไปดูว่าเขามุ่งหวังอะไร”
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับผู้แทน UNODC ประจำภูมิภาคเอเชียตะวันออกเฉียงใต้และแปซิฟิก
วันศุกร์ที่ 17 กุมภาพันธ์ 2560
รัฐมนตรีว่าการกระทรวงยุติธรรม ให้การต้อนรับผู้แทน UNODC ประจําภูมิภาคเอเชียตะวันออกเฉียงใต้และแปซิฟิก
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ให้การต้อนรับ Mr.Jeremy Douglas ผู้แทน UNODC ประจําภูมิภาคเอเชียตะวันออกเฉียงใต้และแปซิฟิก พร้อมคณะ
เมื่อวันศุกร์ที่ ๑๗ กุมภาพันธ์ ๒๕๖๐ เวลา ๑๔.๐๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้การต้อนรับ Mr.Jeremy Douglas ผู้แทน UNODC
ประจําภูมิภาคเอเชียตะวันออกเฉียงใต้และแปซิฟิก พร้อมคณะ
เข้าเยี่ยมคารวะเนื่องในโอกาสที่รัฐมนตรีว่าการกระทรวงยุติธรรมเข้ารับตําแหน่งหน้าที่ใหม่
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพมหานคร
รัฐบาลไทย-ข่าวทำเนียบรัฐบาล-โรงพยาบาลบุรีรัมย์ เปิดคลินิกเวชศาสตร์การกีฬา รองรับการเป็นเมืองกีฬาของจังหวัด
วันอาทิตย์ที่ 20 พฤษภาคม 2561
โรงพยาบาลบุรีรัมย์ เปิดคลินิกเวชศาสตร์การกีฬา รองรับการเป็นเมืองกีฬาของจังหวัด
โรงพยาบาลบุรีรัมย์ เปิดคลินิกเวชศาสตร์การกีฬา รองรับการเป็นเมืองกีฬาของจังหวัด มีแพทย์ผู้เชี่ยวชาญการผ่าตัด ช่วยผู้ป่วยเส้นเอ็นไขว้หน้าข้อเข่าฉีกขาด กลับมาเล่นกีฬาได้ภายใน 6 เดือนถึงร้อยละ 47
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์หลังการตรวจเยี่ยมโรงพยาบาลบุรีรัมย์ว่า โรงพยาบาลบุรีรัมย์ได้เตรียมความพร้อมด้านสาธารณสุขรองรับการเป็นเมืองกีฬา (sport city)ของจังหวัดบุรีรัมย์ สนับสนุนนโยบายของจังหวัดที่ส่งเสริมให้ประชาชนมีสุขภาพแข็งแรงด้วยการออกกําลังกายในรูปแบบต่าง ๆ และส่งเสริมกีฬาสู่มาตรฐานโลก รวมทั้งการเป็นสถานที่แข่งขันกีฬาระดับโลกที่สําคัญๆ ในอนาคต เช่น การจัดแข่งขันจักรยานยนต์ทางเรียบระดับโลก การแข่งขันวิ่งมาราธอนระดับนานาชาติ ฟุตบอลโลกรอบคัดเลือก เป็นต้น
โรงพยาบาลบุรีรัมย์ ได้เปิดคลินิกเวชศาสตร์การกีฬา พัฒนาศักยภาพบุคลากรส่งบุคลากรศึกษาต่อให้เป็นแพทย์ผู้เชี่ยวชาญด้านเวชศาสตร์การกีฬา(Sport Medicine)ผู้เชี่ยวชาญด้านการดูแลเท้าและข้อ จัดวางระบบการวินิจฉัย ตรวจรักษาและฟื้นฟูมีผู้บาดเจ็บจากกีฬาเข้ารับบริการเฉลี่ยวันละ 20 ราย การบาดเจ็บที่พบบ่อยได้แก่ ข้อเข่า ข้อเท้า และหัวไหล่ ผ่าตัดผู้บาดเจ็บปีละ 60-80 ราย โดยเฉพาะการผ่าตัดแก้ไขเส้นเอ็นไขว้หน้าข้อเข่าฉีกขาด การรักษาได้ผลดีผู้ป่วยสามารถกลับมาเล่นกีฬาได้ภายใน 6 เดือนถึงร้อยละ 47 และภายใน 9 เดือนร้อยละ 78
นอกจากนี้ ยังได้จัดเตรียม แผนกดูแลผู้ป่วยจากไฟไหม้ น้ําร้อนลวก(BurnUnit)ไว้รองรับการบาดเจ็บรุนแรงจากการแข่งขันรถยนต์และจักรยานยนต์ทางเรียบ ในอนาคตจะพัฒนาให้เป็นคลินิกที่พร้อมในการให้บริการและให้คําปรึกษาผู้ป่วยทางด้านกีฬาพัฒนาโปรแกรมประเมินสมรรถภาพทางกายก่อนการออกกําลังกายหรือเล่นกีฬาแต่ละชนิด โปรแกรมการประเมินภาวะโภชนาการเพื่อเพิ่มประสิทธิภาพการเล่นกีฬาหรือการออกกําลังกาย
*************************** 20พฤษภาคม2561
รัฐบาลไทย-ข่าวทำเนียบรัฐบาล-รมว.อนุทิน มั่นใจการนำกัญชามาใช้ทางการแพทย์เกิดประโยชน์ต่อประชาชน
วันเสาร์ที่ 20 กรกฎาคม 2562
รมว.อนุทิน มั่นใจการนํากัญชามาใช้ทางการแพทย์เกิดประโยชน์ต่อประชาชน
รัฐมนตรีว่าการกระทรวงสาธารณสุข มั่นใจการนํากัญชามาใช้ทางการแพทย์มีประโยชน์ต่อประชาชน ส่วนเรื่องโทษสามารถควบคุมกํากับการนําไปใช้ได้
วันนี้ (20 กรกฎาคม 2562) ที่ จ.เลย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังการรับฟังการนําเสนอการเตรียมนํากัญชามาใช้ทางการแพทย์ ว่า ผมเชื่อมั่นว่าการนํากัญชามาใช้ทางการแพทย์มีประโยชน์ ซึ่งเรื่องโทษนั้นเราสามารถควบคุมกํากับการใช้ได้ เช่น บุหรี่ หรือเครื่องดื่มแอลกอฮอล์ ที่เราไม่ต้องการให้เด็กเยาวชนเข้าถึงและนํามาใช้โดยปราศจากการควบคุม ทั้งนี้ การพยายามผลักดันเรื่องนี้ มาจากข้อเรียกร้องของประชาชนจํานวนมากที่อยากให้นํามาใช้ทางแพทย์ ไม่ได้มุ่งเป้าเพื่อสันทนาการหรือการเปิดให้ใช้อย่างเสรี แต่เพื่อให้เกิดผลในการรักษาโรคบางโรคหรือทุเลาอาการของโรคบางโรค ตามข้อมูลที่สถาบันต่างๆได้วิจัย และหากเป็นไปได้ จะช่วยลดค่าใช้จ่าย ลดจํานวนผู้ป่วยที่ต้องเข้ารับบริการในโรงพยาบาล มีงบประมาณเหลือนํามาใช้พัฒนาคุณภาพระบบบริการด้านอื่นๆเพื่อประชาชนต่อไป
สําหรับการเตรียมการพร้อมของหน่วยบริการเพื่อนํากัญชามาใช้ทางการแพทย์ของจังหวัดเลย มีวัตถุประสงค์ 2 เรื่องคือ การใช้ประโยชน์และการควบคุมกํากับการใช้ โดยจังหวัดเลย มีผู้แจ้งครอบครองกัญชา 236 ราย ใช้ในโรคมะเร็ง นอนไม่หลับ เบาหวาน ความดันโลหิตสูง ลมชัก ต่อมลูกหมากโต เป็นต้น ซึ่งทางจังหวัดได้นําร่องจัดบริการ 2 แห่ง ที่โรงพยาบาลเลย และโรงพยาบาลปากชม เตรียมพร้อมอบรมบุคลากร 37 คน จากโรงพยาบาล 18 แห่ง เป็นไปตามเงื่อนไขข้อกําหนดทางกฎหมายทุกประการ
*************************************** 20 กรกฎาคม 2562
รัฐบาลไทย-ข่าวทำเนียบรัฐบาล-นายกรัฐมนตรีหารือกับคณะเอกชนไทย ช่วยขับเคลื่อนการค้าการลงทุน ในสาธารณรัฐฝรั่งเศส
วันเสาร์ที่ 23 มิถุนายน 2561
นายกรัฐมนตรีหารือกับคณะเอกชนไทย ช่วยขับเคลื่อนการค้าการลงทุน ในสาธารณรัฐฝรั่งเศส
นายกรัฐมนตรีหารือกับคณะเอกชนไทย ช่วยขับเคลื่อนการค้าการลงทุน ในสาธารณรัฐฝรั่งเศส
วันนี้ (23 มิถุนายน 2561) ณ โรงแรม Westin กรุงปารีส สาธารณรัฐฝรั่งเศส พลเอกประยุทธ์ จันทร์โอชา นายกรัฐมนตรี หารือกับคณะเอกชนไทยเช่น ประธานสภาอุตสาหกรรม หอการค้านานาชาติแห่งประเทศไทย Thai Union Food Loxley มิตรผล PTT GC Sea Vlaue Double A Michelin Siam ป่าใหญ่ครีเอชั่น และทวีบูรพา เป็นต้น
โอกาสนี้ นายกรัฐมนตรี กล่าวขอขอบคุณภาคเอกชนที่ร่วมเดินทางมาฝรั่งเศส ที่ผ่านมาความร่วมมือด้านการค้าการลงทุนของไทยกับฝรั่งเศสได้ช่วยสร้างพลวัตที่สาคัญในการดําเนินความสัมพันธ์ระหว่างกันเป็นอย่างยิ่ง ซึ่งจะเปิดโอกาสให้ฝรั่งเศสจะเป็นผู้เล่นรายใหม่ในภูมิภาค เช่น ACMECS CLMV และ ASEAN โดยในการหารือกับประธานาธิบดีฝรั่งเศสวันจันทร์นี้ จะได้หยิบยกเรื่องการสนับสนุนการลงทุนของไทยใน
ฝรั่งเศส และจะได้ขอให้มีการขจัดปัญหา อุปสรรค ต่างๆ เพื่อให้เกิดผลสัมฤทธิ์ ประโยชน์ร่วมกันต่อไป
ผู้แทนภาคเอกชนได้แสดงความคิดเห็นเกี่ยวกับการค้า การลงทุนในฝรั่งเศสว่ายังมีโอกาสและศักยภาพอีกหลายสาขา และภาคการลงทุนที่ฝรั่งเศสสนใจและสอดรับกับนโยบาย Thailand 4.0 ได้แก่ เกษตรและ Bio Economy โครงสร้างพื้นฐาน Smart City พลังงานรูปแบบใหม่ การท่องเที่ยว และ Ease of Doing Business ทั้งนี้ มีประเด็นที่เกี่ยวข้องที่ฝากรัฐบาลช่วยผลักดัน เช่น. กฎหมายภาษีของฝรั่งเศส ที่แก้ไข การสนับสนุนการใช้วัตถุดิบจากไทย การผลักดันเรื่อง FTA เพื่อสินค้าเกษตร
ในการเยือนครั้งนี้ ยังมีการลงนามบันทึกความเข้าใจและลงนามสัญญาระหว่างภาคเอกชนไทยกับฝรั่งเศสด้วยรวม 3 ฉบับ ได้แก่ (1) บันทึกความเข้าใจว่าด้วยความร่วมมือด้านการศึกษาในการพัฒนา SMEs และแลกเปลี่ยนข้อมูลการค้า นโยบายและพิธีศุลกากร ระหว่างกรมส่งเสริมการค้าระหว่างประเทศกับ International Chamber of Commerce (2) กรอบความร่วมมือสัญญาว่าจ้างติดตั้งระบบ Ditigalization และ Visualization ในการวิเคราะห์ข้อมูล ระหว่างบริษัท PTT GC กับ Dassault System และ (3) บันทึกความเข้าใจว่าด้วยการพัฒนา Smart City ระหว่างบริษัท Loxley กับ POMA สะท้อนให้เห็นถึงพลังของภาคเอกชนในการขับเคลื่อนความสัมพันธ์ทางเศรษฐกิจระหว่างไทยกับฝรั่งเศส
นายกรัฐมนตรียังเชิญชวนให้เอกชนไทยและฝรั่งเศสร่วมงาน Transforming Thailand : Thailand-France Partnership ซึ่งสถานเอกอัครราชทูต ณ กรุงปารีส และสภานายจ้างฝรั่งเศส ร่วมกับสํานักงาน BOI ได้ร่วมกันจัดงานนี้ เพื่อชี้แจงโอกาสและลู่ทางการค้าการลงทุนของไทยในเขต EEC แล้ว ยังเป็นจะได้สร้างเครือข่ายกับสภานายจ้างฝรั่งเศสหรือ MEDEF ซึ่งเป็นสมาพันธ์นายจ้างที่ใหญ่ที่สุดของฝรั่งเศส ปัจจุบันมีผู้ประกอบการจากหลากหลายธุรกิจของฝรั่งเศสเป็นสมาชิกมากกว่า 750,000 บริษัท ถือเป็นองค์กรที่มีอิทธิพลสูง ในวงการการเมืองฝรั่งเศส การสร้างเครือข่ายกับองค์กรนี้จะเป็นประโยชน์ต่อการทําธุรกิจในฝรั่งเศสต่อไป สําหรับการทําธุรกิจในต่างประเทศจําเป็นต้องอาศัยการเตรียมตัวที่ดี ความเข้าใจในวัฒนธรรม การทํางาน สภาพแวดล้อมทางเศรษฐกิจและการเมือง ภาครัฐของไทย พร้อมจะสนับสนุนและผลักดันกิจการให้สําเร็จลุล่วงไปด้วยดี
รัฐบาลไทย-ข่าวทำเนียบรัฐบาล-​เดือนเมษายน 2563  ตัวเลขประชาชนขึ้นทะเบียน ขอใช้สิทธิกรณีว่างงาน  เกือบ 300,000 คน
วันอังคารที่ 5 พฤษภาคม 2563
​เดือนเมษายน 2563  ตัวเลขประชาชนขึ้นทะเบียน ขอใช้สิทธิกรณีว่างงาน  เกือบ 300,000 คน
นายสุชาติ พรชัยวิเศษกุล อธิบดีกรมการจัดหางาน เผย ผลการขึ้นทะเบียนใช้สิทธิกรณีว่างงานออนไลน์ผ่านเว็บไซต์ https://empui.doe.go.th กับกรมการจัดหางาน
เดือนเมษายน 2563 จํานวน 267,351 คน เพิ่มขึ้นร้อยละ 45.82 จากเดือนมีนาคม ที่มีผู้มาขึ้นทะเบียน จํานวน 144,861 คน โดยผู้ที่ถูกเลิกจ้างงานโดยมีสาเหตุมาจากนายจ้าง/สถานประกอบการต้องปิดกิจการ เพราะผลกระทบจากการแพร่กระจายของโรค COVID-19 จะได้รับเงินชดเชย 70% ของค่าจ้างที่เคยได้รับ ระยะเวลาที่จ่ายจะไม่เกิน 200 วัน หากเป็นการว่างงานจากการลาออกเอง จะได้รับเงิน ในอัตรา 45% ของค่าจ้างที่เคยได้รับและระยะเวลาที่จ่ายจะไม่เกิน 90 วัน
อย่างไรก็ดี สําหรับผลการสํารวจภาวะการทํางานของประชากร ของสํานักงานสถิติแห่งชาติ ในช่วงเดือนมีนาคม 2563 พบว่า มีจํานวนผู้มีอายุตั้งแต่ 15 ปีขึ้นไป 56.77 ล้านคน เป็นผู้ที่อยู่ในกําลังแรงงาน หรือพร้อมที่จะทํางาน 38.21 ล้านคน ซึ่งเป็นผู้ที่มีงานทํา 37.33 ล้านคน และผู้ว่างงาน 3.92 แสนคน คิดเป็นอัตราการว่างงานร้อยละ 1.0 ส่วนผู้ที่อยู่นอกกําลังแรงงาน 18.56 ล้านคน เช่น แม่บ้าน นักเรียน และผู้สูงอายุ ทั้งนี้ เมื่อเปรียบเทียบสถานการณ์แรงงานช่วงเวลาเดียวกันของปีที่แล้ว จํานวนผู้มีงานทําลดลง 4.4 แสนคน ผู้ว่างงานเพิ่มขึ้น 4.6 หมื่นคน
ขณะที่ผู้ว่างงานส่วนใหญ่อยู่ในกลุ่มผู้สําเร็จการศึกษาในระดับอุดมศึกษา 1.15 แสนคน รองลงมาเป็นระดับมัธยมศึกษาตอนปลาย และชั้นมัธยมศึกษาตอนต้น
อธิบดีกรมการจัดหางาน กล่าวเพิ่มเติมว่า จากสถานการณ์การแพร่ระบาดของโรคติดเชื้อไวรัสโคโรนา (COVID-19) ส่งผลกระทบให้อัตราการว่างงานเพิ่มขึ้นในหลายประเทศทั่วโลก รวมทั้งในประเทศไทย ซึ่งจากรายงานจํานวนผู้ขึ้นทะเบียนขอใช้สิทธิกรณีว่างงานที่เพิ่มขึ้นในช่วงเดือนนี้ ได้สะท้อนให้เห็นถึงผลกระทบของโรคติดเชื้อไวรัสโคโรนา (COVID-19) ที่มีต่อระบบเศรษฐกิจ และความร่วมมือของผู้ประกอบการภาคธุรกิจและประชาชนที่ร่วมมือกับรัฐ ในการพยายามยับยั้งการแพร่ระบาดของโรค อย่างไรก็ดี เกี่ยวกับเรื่องนี้ กรมการจัดหางานมิได้นิ่งนอนใจ และให้ความสําคัญในการหาแนวทางช่วยเหลือเยียวยาประชาชน โดยจะเร่งหาแนวทางส่งเสริมให้เกิดการจ้างงาน และวิเคราะห์ทิศทางของตลาดแรงงานในอนาคต เพื่อส่งเสริมทักษะของแรงงานให้ตรงกับ ความต้องการของตลาดแรงงานที่มีแนวโน้มว่าจะเปลี่ยนไปหลังภาวะวิกฤตโควิด – 19 เบาบางลง ทั้งนี้ สามารถสอบถามข้อมูลเพิ่มเติมได้ที่ สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1-10 หรือสายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-คณะรัฐมนตรีเห็นชอบมอบของขวัญปีใหม่ ปลายปี 2561 ด้วยมาตรการภาษีเพื่อส่งเสริมเกษตร ชุมชน และทุนมนุษย์
วันอังคารที่ 4 ธันวาคม 2561
คณะรัฐมนตรีเห็นชอบมอบของขวัญปีใหม่ ปลายปี 2561 ด้วยมาตรการภาษีเพื่อส่งเสริมเกษตร ชุมชน และทุนมนุษย์
ในการประชุม ครม. 4 ธ.ค.2561 ครม.มีมติเห็นชอบตามข้อเสนอของกระทรวงการคลังเกี่ยวกับร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากรว่าด้วยการยกเว้นรัษฎากรที่กําหนดให้ประชาชนสามารถนําค่าซื้อสินค้า 3 ประเภท
ในการประชุมคณะรัฐมนตรีเมื่อวันที่ 4 ธันวาคม 2561 คณะรัฐมนตรีได้มีมติเห็นชอบตามข้อเสนอของกระทรวงการคลังเกี่ยวกับร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากรว่าด้วยการยกเว้นรัษฎากร.ที่กําหนดให้ประชาชนสามารถนําค่าซื้อสินค้า 3 ประเภท ไปหักเป็นค่าลดหย่อนสําหรับการคํานวณภาษีเงินได้บุคคลธรรมดาได้
นายปิ่นสาย สุรัสวดี โฆษกกรมสรรพากร เปิดเผยว่า “กระทรวงการคลังโดยกรมสรรพากรได้เสนอมาตรการภาษีเพื่อส่งเสริมเกษตร ชุมชน และทุนมนุษย์ โดยการสนับสนุนการบริโภคกลุ่มสินค้าที่มีความจําเป็นได้รับการส่งเสริมจากรัฐบาล การให้สิทธิประโยชน์ทางภาษีตามร่างกฎกระทรวงฯ ที่เสนอในครั้งนี้กําหนดให้บุคคลธรรมดาสามารถนําค่าซื้อสินค้าไปหักลดหย่อนในการคํานวณภาษีเงินได้บุคคลธรรมดาตามจํานวนที่จ่ายจริงแต่ไม่เกิน 15,000 บาท โดยต้องซื้อระหว่างวันที่ 15 ธันวาคม 2561 ถึงวันที่ 16 มกราคม 2562 ซึ่งในกรณีผู้มีเงินได้จ่ายค่าซื้อสินค้าในช่วงเวลาดังกล่าวทั้ง 2 ปีภาษี จะได้รับลดหย่อนตามที่จ่ายจริงในแต่ละปีภาษีแต่รวมกัน 2 ปีภาษีแล้ว ต้องไม่เกิน 15,000 บาท ทั้งนี้ค่าซื้อสินค้าที่สามารถนํามาหักลดหย่อนได้มี 3 ประเภท ดังนี้
1. ยางล้อรถยนต์ ยางล้อรถจักรยานยนต์ และยางล้อรถจักรยานที่ซื้อจากผู้ประกอบการจดทะเบียนภาษีมูลค่าเพิ่ม ซึ่งได้ซื้อยางล้อดังกล่าวจากผู้ผลิตที่ซื้อวัตถุดิบยางจากการยางแห่งประเทศไทยโดยผู้เสียภาษีต้องมีหลักฐานการซื้อสินค้าเป็นใบกํากับภาษีแบบเต็มรูปและต้องมีเอกสารการซื้อวัตถุดิบยางจากการยางแห่งประเทศไทย
2. สินค้าจากโครงการหนึ่งตําบลหนึ่งผลิตภัณฑ์ (OTOP) ที่ได้ลงทะเบียนกับกรมการพัฒนาชุมชน โดยต้องมีหลักฐานการซื้อสินค้าเป็นใบเสร็จรับเงินหรือใบกํากับภาษีแบบเต็มรูปและต้องระบุว่าเป็นรายการซื้อสินค้าหนึ่งตําบลหนึ่งผลิตภัณฑ์ (OTOP)
3. หนังสือ รวมถึงหนังสือที่อยู่ในรูปของข้อมูลอิเล็กทรอนิกส์ (e-Book) แต่ไม่รวมถึงนิตยสารและหนังสือพิมพ์ โดยต้องซื้อจากผู้ประกอบการที่เป็นบริษัทหรือห้างหุ้นส่วนนิติบุคคลและต้องมีหลักฐานการซื้อสินค้าเป็นใบเสร็จรับเงินหรือใบกํากับภาษีแบบเต็มรูป”
นายปิ่นสาย สุรัสวดี โฆษกกรมสรรพากร เปิดเผยเพิ่มเติมว่า “มาตรการภาษีนี้จะส่งผลดีต่อการพัฒนาประเทศ โดยจะก่อให้เกิดการพัฒนาผลิตภัณฑ์จากภูมิปัญญาท้องถิ่น ยกระดับคุณภาพทุนมนุษย์ผ่านการอ่านหนังสือ ตลอดจนช่วยเพิ่มรายได้ให้แก่เกษตรกรชาวสวนยาง อันสอดคล้องกับยุทธศาสตร์ชาติ และแนวทางการปฏิรูปประเทศ”
กรมสรรพากร RD Call Center : 1161
รัฐบาลไทย-ข่าวทำเนียบรัฐบาล-สธ. ระดมสมองผู้บริหารปฏิรูประบบสุขภาพ รองรับการเปลี่ยนแปลงพร้อมพัฒนาการบริการ
วันศุกร์ที่ 10 สิงหาคม 2561
สธ. ระดมสมองผู้บริหารปฏิรูประบบสุขภาพ รองรับการเปลี่ยนแปลงพร้อมพัฒนาการบริการ
กระทรวงสาธารณสุข ระดมสมอง ปฏิรูปพัฒนาระบบบริหาร บริการการแพทย์และสาธารณสุข 6 ด้าน เพื่อเป็น 1 ใน 3 ของเอเชีย ประชาชนสุขภาพดี เจ้าหน้าที่มีความสุข ระบบสุขภาพยั่งยืน
กระทรวงสาธารณสุข ระดมสมอง ปฏิรูปพัฒนาระบบบริหาร บริการการแพทย์และสาธารณสุข 6 ด้าน เพื่อเป็น 1 ใน 3 ของเอเชียประชาชนสุขภาพดี เจ้าหน้าที่มีความสุข ระบบสุขภาพยั่งยืน
วันนี้ (10สิงหาคม2561) ที่โรงแรมเดอะซายน์ พัทยา จังหวัดชลบุรี ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์เจษฎา โชคดํารงสุข ปลัดกระทรวงสาธารณสุข ประชุมพัฒนากลไกการดําเนินงานมุ่งสู่การปฏิรูปสํานักงานปลัดกระทรวงสาธารณสุข(Retreat) ประจําปีงบประมาณ2561โดยมีผู้บริหารทุกระดับ ได้แก่ ที่ปรึกษารัฐมนตรี รองปลัดกระทรวงสาธารณสุข อธิบดีทุกกรม ผู้ตรวจราชการกระทรวงสาธารณสุข สาธารณสุขนิเทศ เข้าร่วมประชุม
ศาสตราจารย์คลินิก เกียรติคุณ นายแพทย์ปิยะสกลกล่าวว่า กระทรวงสาธารณสุข ได้กําหนดยุทธศาสตร์ด้านสาธารณสุข ระยะ20ปี รองรับการเปลี่ยนแปลงตามนโยบายการปฏิรูปประเทศและยุทธศาสตร์ชาติของรัฐบาล ที่ต้องการสร้างความมั่นคงพื้นฐาน เพื่อให้การก้าวต่อไปของระบบสุขภาพมั่นคงและยั่งยืน การระดมสมองเพื่อการปฏิรูประบบสุขภาพ และพัฒนาระบบบริหาร บริการการแพทย์และการสาธารณสุข ให้เป็น1ใน3ของเอเชีย ประชาชนสามารถเข้าถึงบริการทางการแพทย์อย่างทั่วถึง ลดความเหลื่อมล้ํา โดยจะนําผลสรุปที่ได้ไปดําเนินการต่อให้เกิดผลสัมฤทธิ์อย่างรวดเร็ว“ต้องไม่มีช่องว่าง เดินไปข้างหน้าอย่างไร้รอยต่อ”แม้จะมีการปรับเปลี่ยนผู้บริหารก็ตาม
ทั้งนี้ กระทรวงสาธารณสุข ได้ระดมสมองปฏิรูป6ด้าน ดังนี้1.ด้านโครงสร้างสํานักงานปลัดกระทรวงสาธารณสุขและเขตสุขภาพ เพื่อให้มีบุคลากรเหมาะสมรองรับการบริการ2.ด้านส่งเสริมสุขภาพ ป้องกันโรค และคุ้มครองผู้บริโภค เน้นการดําเนินงานเชิงรุกด้านการส่งเสริมสุขภาพป้องกันโรค การคุ้มครองผู้บริโภค และการเข้าถึงข้อมูลสุขภาพ3.ระบบบริการสุขภาพ เน้นการพัฒนาคุณภาพ รพ.สต. ขับเคลื่อนงานส่งเสริมสุขภาพ ป้องกันโรคเชิงรุก เพิ่มคลินิกหมอครอบครัวให้ครอบคลุมทุกพื้นที่ รวมถึงเพิ่มศักยภาพโรงพยาบาล มีการหมุนเวียนแพทย์ผู้เชี่ยวชาญไปยังโรงพยาบาลขนาดเล็ก
4.ด้านการบริหารจัดการกําลังคน โดยกระจายกําลังคนสู่เขตสุขภาพให้เพียงพอกับภาระงาน5.การบริหารด้านการเงินการคลัง เพื่อให้เกิดความยั่งยืน เพียงพอ และเป็นธรรม โดยพัฒนาชุดสิทธิประโยชน์หลัก และชุดสิทธิประโยชน์เสริม พัฒนากฎหมาย และ6.ด้านข้อมูลและเทคโนโลยีสารสนเทศ นําระบบเทคโนโลยีมาใช้ในโรงพยาบาลเช่น การนัดหมายแพทย์ แอปพลิเคชั่นให้ความรู้ด้านสุขภาพ และเพิ่มประสิทธิภาพระบบคอมพิวเตอร์ในรพ.สต. และโรงพยาบาลแม่ข่าย
******************************** 10 สิงหาคม2561
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานพิธีเปิดกิจกรรมเทิดพระเกียรติพระบาทสมเด็จพระวชิรเกล้าเจ้าอยู่หัว เนื่องในงานประเพณีถือศีลกินผักจังหวัดภูเก็ต ประจำปี ๒๕๖๒
วันอังคารที่ 1 ตุลาคม 2562
นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานพิธีเปิดกิจกรรมเทิดพระเกียรติพระบาทสมเด็จพระวชิรเกล้าเจ้าอยู่หัว เนื่องในงานประเพณีถือศีลกินผักจังหวัดภูเก็ต ประจําปี ๒๕๖๒
นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานพิธีเปิดกิจกรรมเทิดพระเกียรติพระบาทสมเด็จพระวชิรเกล้าเจ้าอยู่หัว เนื่องในงานประเพณีถือศีลกินผักจังหวัดภูเก็ต ประจําปี ๒๕๖๒
วันที่ ๓๐ กันยายน ๒๕๖๒ เวลา ๑๗.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานพิธีเปิดกิจกรรมเทิดพระเกียรติพระบาทสมเด็จพระวชิรเกล้าเจ้าอยู่หัว เนื่องในงานประเพณีถือศีลกินผักจังหวัดภูเก็ต ประจําปี ๒๕๖๒ ณ สวนเฉลิมพระเกียรติ ๗๒ พรรษา มหาราชินี (ลานมังกร) อําเภอเมือง จังหวัดภูเก็ต ต่อมาเวลา ๑๙.๐๐ น. เป็นประธานในพิธีส่งเก้งหรือพิธีสวดมนต์ ถวายพระพรชัยมงคลแด่พระบาทสมเด็จพระวชิรเกล้าเจ้าอยู่หัว เนื่องในงานประเพณีถือศีลกินผักจังหวัดภูเก็ต ประจําปี 2562 ณ บริเวณเวทีกลางสะพานหิน อําเภอเมือง จังหวัดภูเก็ต โดยมีนายภัคพงศ์ ทวิพัฒน์ ผู้ว่าราชการจังหวัดภูเก็ต วัฒนธรรมจังหวัดภูเก็ต หัวหน้าส่วนราชการ ผู้แทนหน่วยงานภาครัฐ ภาคเอกชน และสื่อมวลชน เข้าร่วมพิธี ทั้งนี้ ประเพณีถือศีลกินผักจังหวัดภูเก็ต ประจําปี ๒๕๖๒ จัดขึ้นระหว่างวันที่ ๒๙ กันยายน – ๗ ตุลาคม ๒๕๖๒ เพื่อสืบทอดวัฒนธรรมประเพณีอันดีงามที่เก่าแก่ของจังหวัดภูเก็ตที่สืบทอดกันมาเป็นเวลากว่า ๑๙๔ ปี และเมื่อปี พ.ศ. ๒๕๖๑ กรมส่งเสริมวัฒนธรรมได้ประกาศให้ประเพณีถือศีลกินผัก จังหวัดภูเก็ต ขึ้นบัญชีมรดกภูมิปัญญาทางวัฒนธรรมของชาติ